
   HOTĂRÂREA NR.323
privind prelungirea duratei contractelor de concesiune nr.30T/01.09.2002, nr.31T/01.09.2002 şi 32T/01.09.2002
         Consiliul Local al Municipiului Craiova, întrunit în şedinţa ordinară din data de 31.08.2017.

Având în vedere raportul  nr.111010/2017 întocmit de Direcţia Patrimoniu prin care se propune prelungirea duratei contractelor de concesiune nr.30T/01.09.2002, nr.31T/01.09.2002 şi 32T/01.09.2002;
          În conformitate cu prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică;  


În temeiul art.36 alin.2 lit.c coroborat cu alin.5 lit.a, art.45 alin.3, art.61 alin.2 şi art.115, alin.1 lit.b  din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă  prelungirea duratei contractului de concesiune nr.30T/01.09.2002, încheiat între Consiliul Local al Municipiului Craiova şi S.C.GLOSERV S.R.L., având ca obiect terenul care aparţine domeniului public al municipiului Craiova, în suprafaţă de 82 mp., situat în str.Rovinari, nr.34, pentru o perioadă de 7 ani şi 6 luni, respectiv până la până la 01.03.2025.
Art.2. Se aprobă  prelungirea duratei contractului de concesiune nr.31T/01.09.2002, încheiat între Consiliul Local al Municipiului Craiova şi S.C.NIELA COM S.R.L., având ca obiect terenul care aparţine domeniului public al municipiului Craiova, în suprafaţă de 209 mp., situat în bld.Oltenia, nr.55, pentru o perioadă de 7 ani şi 6 luni, respectiv până la până la 01.03.2025.

Art.3. Se aprobă  prelungirea duratei contractului de concesiune nr.32T/01.09.2002, încheiat între Consiliul Local al Municipiului Craiova şi S.C. COREALIS S.R.L., având ca obiect terenul care aparţine domeniului public al municipiului Craiova, în suprafaţă de 33 mp., situat în str.Vasile Conta, la parterul bl.U5, pentru o perioadă de 7 ani şi 6 luni, respectiv până la până la 01.03.2025.
Art.4. Redevenţa pentru terenurile ce fac obiectul contractelor de concesiune nr.30T/2002, nr.31T şi nr.32T va fi stabilită pe baza rapoartelor de evaluare, care vor fi supuse spre aprobare Consiliului Local al Municipiului Craiova.

Art.5. Se împuterniceşte Primarul Municipiului Craiova să semneze actele adiţionale de modificare a contractelor de concesiune nr.30T/01.09.2002, nr.31T/01.09.2002 şi nr.32T/01.09.2002.
Art.6. La data intrării în vigoare a prezentei hotărâri, se modifică în mod corespunzător Hotărârile Consiliului Local al Municipiului Craiova nr.106/2002, nr.131/2002 şi nr.87/2002.
Art.7. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, S.C.GLOSERV S.R.L., S.C.NIELA COM S.R.L. şi S.C. COREALIS S.R.L. vor aduce la îndeplinire prevederile prezentei hotărâri.

